section_heading: Životopis
paragraph_text: Od malena odgojen u kršćanskoj vjeri. Uhićen je zbog širenja kršćanskog nauka za vrijeme vladavine cara Dioklecijana i sucara Maksimijana 304. god po. Kr. Rimski časnik Felicio doveden je do prefekta Draga, koji mu naredi da prinese žrtvu (zapali tamjan) na oltaru boga Serepa, ako hoće izbjeći smrti. Kada je sv. Felicio pristupio na prag hrama, vjetar je zapuhao i srušio kip. Zatim je na silu odveden u hram boga Merkura, gdje se dogodilo isto, i u hramu boginje Dijane su se srušili kipovi. Na očigled ovih čuda stanovnici Rima se uznemire, prefekt Drago naredi da sv. Felicija dovede kod stabla, gdje su se slavili poganski bogovi. Nakon što se pomolio Bogu, sv. Felicio zapovijedi stablu da se sruši, i stablo se sruši rušeći kumire i svetinje poganske. Kada je vidio rušenje stabla Drago naredi da se sv. Felicio pogubi na mjestu srušena stabla i da mu se odrubi glava. Kada su ga vodili na stratište pratili su ga mnogi kršćani i pogani. Jedan od njih je bio i sv. Adukta koji je sa sv. Felicijom ubijen 30. kolovoza 304. god.